Modesty Blaise as depicted on the cover of Cobra Trap (design by Hugh Adams)
**Modesty Blaise** on Peter O'Donnellin luoman samannimisen sarjakuva- ja kirjasarjan päähenkilö. Modesty esiintyi ensi kertaa sidekickinsä Willie Garvinin kanssa tarinassa *La Machine* vuonna 1963.

Elämä
-----

Vuonna 1945, silloin vielä nimetön lapsi pakeni pakkosiirtoleiriltä jostain päin Lähi-itää. Hän ei muista mitään ensimmäisiltä vuosiltaan, joina on vaellellut ympäri toisen maailmansodan jälkeisen Välimeren ja Lähi-idän sekä Pohjois-Afrikan alueita ja oppinut selviämään itsenäisesti varastellen ja taistellen. Lopulta hän kohtaa toisen vaeltelevan pakolaisen, Lobin, joka on Unkarin juutalainen akateemikko Budapestista. He ystävystyvät ja Lob alkaa tytön opettajaksi ja antaa tälle nimen Modesty. Jonkin ajan kuluttua Modesty valitsee itselleen sukunimen Kuningas Arthurin legendojen Merlinin opettajan mukaan.. Noin seitsemäntoista vuoden iässä (joskaan Modestyn ikä ei ole tiedossa, josta johtuen hän juhlii syntymäpäiväänsä kolmesti vuodessa), Lobin kuoleman jälkeen, Modesty työskentelee Tangerissa uhkapeliluolassa, jota pyörittää Henry Louchen johtama rikollisjengi. Vuotta myöhemmin, 1953, Modesty astuu järjestön johtoon kilpailijoiden tapettua Louchen ja laajentaa sen kansainväliseksi organisaatioksi nimeltä Verkosto. Verkoston alaan kuuluvat taide- ja jalokivivarkaudet, salakuljetus, valuutan ja kullan käsittely ja vakoilutoiminta, muttei koskaan huume- tai ihmiskauppa.

Verkoston toiminnan aikana Modesty tapaa Willie Garvinin, jossa Modesty näkee potentiaalia Willien epätoivoisesta elämäntyylistä huolimatta ja tarjoaa tälle työtä. Inspiroituneena Modestyn uskosta häneen, Willie kunnostautuu ja nopean kehityksensä myötä nousee pian Modestyn oikeaksi kädeksi Verkostossa sekä tärkeimmäksi ystäväksi yksityiselämässä. Heidän ystävyytensä on täysin platoninen ja perustuu molemminpuoliseen kunnioitukseen ja yhteisiin kiinnostuksen kohteisiin. Willien yksinoikeuksiin kuuluu kutsua Modestya "Prinsessaksi", kun muut Verkoston jäsenet puhuttelevat Modestyä "Mam'sellena" ranskankielisen Medemoisellen (tarkoittaa neitiä) mukaan.  Vaikka Modestyn ja Willien suhde ei ole seksuaalis-romanttinen, Modestyn lukuisat rakastajat ovat usein mustasukkaisia Garvinista, sillä heidän välinen suhteensa on erityinen ja lisäksi ainoa pysyvä suhde toistensa elämässä, kun romansseja tulee ja menee. Samoin jotkut Willien tyttöystävistä ovat mustasukkaisia Modestysta, mutta myöhemmin hekin Modestyn rakastajien tavoin oppivat ymmärtämään Modestyn ja Willien välistä dynamiikkaa (kuten Lady Janet, Dinah Pilgrim, Steve Collier ja John Dall) 

Modesty saa Britannian kansalaisuuden kansalaisuutta varten järjestetyn avioliiton avulla. Hän avioituu englantilaismiehen kanssa Beirutissa ja eroaa pian sen jälkeen. Verkosto ei koskaan käynyt kauppaa "Hänen Majesteettinsa Hallitukselle" kuuluvilla salaisuuksilla siitä syystä, että Modesty halusi saada asettua Englantiin asumaan. Kerättyään tarpeeksi rahaa n kaksikymmentäkuusivuotiaana hän ja Willie eläköityvät ja hajottavat Verkoston. Modesty ostaa kattohuoneiston Lontoosta näkymällä Hyde Parkiin ja lisäksi omistaa mm. villan Tangerissa ja mökin Wiltshiressä. Modestyn varallisuus on arvioitu olevan suuruudeltaan 500,000 punnan luokkaa vuonna 1963 (yli 8.84 miljoonaa puntaa vuonna 2020). 

Sekä Modesty että Willie pian tylsistyvät ja turhautuvat jännityksettömään uuteen elämäänsä mitäänsanomattomien rikkaiden piireissä ja päätyvät hyväksymään tehtävän Sir Gerald Tarrantilta, joka on korkea-arvoinen virkamies Brittien tiedustelupalvelussa. Tästä Modestyn tarina todella alkaa. Monet seikkailut saavat syntynsä kun Modesty ja Willie sotkeutuvat joihinkin rikollisiin kuvioihin johtuen heidän suhteestaansa Tarrantiin. Kuitenkin toisinaan he saattavat auttaa tuiki tuntematonta henkilöä tai taistella eri kirjavaa joukkoa vihollisia vastaan omasta valinnastaan sen ollessa heidän arvojensa vaatimaa. Joskus menneisyyden haamut Verkoston ajoilta johtavat heidät seikkailuun. Modesty ja Willie välttävät käyttämästä turhaksi arvioimaansa väkivaltaa, mutta eivät epäröi tappaa tarpeen tullen, molemmissa tapauksissa nojaten poikkeuksellisiin lähi- tai tulitaistelutaitoihinsa. 

"kongo" eli yawara
Tarinoissa painotetaan lähitaistelua ja epätavallisten aseiden käyttöä. Modestyn suosikki lähitaisteluaseena "kongo" eli yawara ja tuliaseina Colt .32 revolveri sekä Mab Brevete .32 ACP automaattipistooli, myöhemmissä kirjoissa Star PD .45 automaattipistooli. Modesty tuntee myös jousiammunnan ja kirjoissa mainitaan mm. mongolijousi, japanilainen jousi sekä Willien itsensä rakentama suippenevista litteistä teräsputkista rakentuva kokoontaitettava jousi. Kirjoissa mainitaan myös monia erilaisia epätavallisia taistelutekniikoita ja aseita, kuten lähitaisteluun käytettävä sauva, kalpa, puhallusputki ja linko.

Tarinoissa Modesty ja Willie eivät yleensä vanhene vaan Modestyn kuvataan aina olevan alle hieman alle kolmenkymmenen ja Willien häntä kahdeksan vuotta vanhempi. Tähän poikkeuksena viimeinen novelli kokoelmassa Cobra Trap, jossa he esiintyvät vanhempina.

Ominisuuksia
------------

Modesty on 168 cm pitkä ja painaa n. 54 kg. Hänellä on tummat piirteet, vaalea ruskea ihonväri sekä tummansiniset silmät. 

Modestyllä on Willien tapaan kehittinyt huumorintaju, mutta myös kyky osallistua lapsenomaisiin leikkeihin ja hassutteluihin. Hän on yleisesti ottaen mutkaton ja rento lukuun ottamatta tositoimia vaativia tilanteita. Modestylla on lukuisia miespuolisia kumppaneita kaikista yhteiskuntaluokista, mutta Willie Gavin on hänen elämänsä läheisin ihminen aivan kuin hän on Willielle, joka pitää Modestya jopa taikakalunaan ja ihailee häntä valtavasti. 

Modesty Blaise on vahva, muttei valtavan lihaksikas. Hänen jalkapohjansa ovat kovettuneet pysyvästi, sillä hänellä ei ollut lapsuudessaan koskaan kenkiä ja hän yhä aikuiselämässään nauttii toisinaan vaelluksista ilman kenkiä. Modesty nukkuu aina alasti, sillä lapsuudessaan hän joutui aina nukkumaan pukeissa, varuillaan ja valmiina taistelemaan tai pakenemaan. Hänellä on Lontoon kattohuoneistossaan erityinen huone timantinhiontaharrastustaan varten. Modesty puhuu useita kieliä mukaan lukien englantia, arabiaa, ranskaa, saksaa ja espanjaa. 

Modestyllä on vahva taju oikeasta ja väärästä, joka pohjaa enemmän hänen oikeudentajuunsa kuin lakiin. Vaikka hän välttää käyttämästä kuolettavaa voimaa, ei hän epäröi tappaa, jos kokee sen välttämättömäksi. 

Willie ja Modesty molemmat polttavat Gauloiseja.

Lähteet
-------

1. ↑  1920-2010. O'Donnell, Peter, (1987). *The Xanadu talisman*. Tom Doherty Associates. ISBN 0-8125-8653-0. OCLC 15245495.
2. 1 2  O'Donnell, Peter (2005). *Modesty Blaise*. London: Souvenir. ISBN 0-285-63728-2. OCLC 225385066.
3. ↑  Peter. O'Donnell, (2005). *Dead man's handle*. Souvenir. ISBN 978-0-285-63727-6. OCLC 225519916.
4. ↑  O'Donnell, Peter (2003). *Sabre-tooth*. London: Souvenir. ISBN 0-285-63676-6. OCLC 52325672.